Anath

Anath edo Anat ( ʿĂnāth;  ʿAnōt;  ʿnt;  Anath; ) ugalketaren jainkosa semita bat zen. Askotan, biluzik eta bular eta zonalde genital handiekin irudikatu zuten. Ugalkortasunaren jainkosa izateaz gain, gerraren jainkosa ere bazen; horregatik greziar jainkosa Atenearekin lotu zuten greziarrek.

Fenizia, Siria, Zipre, Palestina eta Egipton zabaldu zen bere gurtzea.
Anati buruzko lehen aipuak Mari hiri-estatuko II. milurte hasierako testuetan aurkitu dira. Ugarit hiri-estatuko testuetan ere aipatzen da. Ugariteko testuetan esaten da hegalak zituela.

 Anat Egipton 
Anat, XVI dinastiaren garaian agertu zen, Egipton, lehen aldiz. Gerraren jainkosa gisa ere gurtua zen. Kasu batzuetan Min jainkoaren ondoan agertzen da, ugalketaren jainkoa ere baitzen.

K. a. XV. mendeetan aurkitutako testuetan, Anatek "Bin-Ptah", Prahren alaba, izena ere hartzen zuen. Reshpurekin lotzen zen eta batzuetan, Neit jainkosarekin identifikatzen zen. Kasu batzuetan "Zeruko Erregina" ere deitzen zen. Bere ikonografia askotarikoa da, baina normalean, arma bat edo gehiagorekin irudikatzen da.

Inperio Berrian zehar izan zen gurtua eta Ramses II.ak Anat bere guardia pertsonala izendatu zuen gudetan zehar. Ramsesek bere alaba Bint-Anat ("Anaten alaba") izena jarri zion.

 Ezaugarriak eta mitoak 
"Birjina" izendatzen zuten testuetan. Ziurrenik, kanaandar jainkoen artean ezagunenetako bat zen, ospetsua izan zen bere gaztetasun kementsu eta guduan zuen basakeriagatik. Nahiz eta Anath sarritan Resheph jainkoarekin lotzen zen testu erritualetan, Baalen heriotza eta berpizkundearen mitoan zuen paperagatik zen ezaguna, non negar egiten zuen eta bere bila ibiltzen zen, eta azkenik, mundu mundutik berreskuratzen laguntzen zuen; Isis eta Osirisen narrazioa gogorarazten duena.

Anaten irudikapen egiptoarrek jainkosa biluzi bat erakusten dute, askotan lehoi baten gainean zutik eta loreei eusten diena. Garai heleniskoan, Anat eta Astarte jainkosak jainkosa bakar batean nahastu ziren, Atargatis izenekoa.

 Arkeologia 
Berari eskinitako tenplu baten aurriak aurkitu ziren Ziperko Idalionen.  Gotorleku bat eta santutegi bat aurkitu ziren Idalion mendebaldeko akropoliaren tontorrean. Induskatutako eremurik zaharrena Brontze Arokoa da. Ondorengo geruzak Zipreko aldi Geometrikoakoa (K.a. 1050-750) eta aldi arkaikokoa (K.a. 750-480) dira, eta Ateneari eskainitako santutegi bat da, Kananea-Fenizia Anaten baliokidea.an. Garai horretako aurkikuntzak nabarmenak dira, hala nola, burdinezko koraza bat, brontzezko eta burdinazko ezpatak, irudikapen ikonografikoak dituzten ontziak, estatuak eta abar.

 Erreferentziak 

 Ikus, gainera 

 Astarte (Astarot, Astaret?)
 Axera (Astarot, Astaret?)
 Atargatis ('Attar-'Atté , ‘Atar‘atah)
 Ixtar/Inanna

 Bibliografia gehigarria 

  Cornelius, Izak (2008) The Many Faces of the Goddess: The Iconography of the Syro-Palestinian Goddesses Anat, Asherah, Astarte and Qedeshet c. 1500-1000 BCE. Orbis Biblicus et Orientalis 204. Second Enlarged Edition. Fribourg: Academic Press. Göttingen: Vandenhoeck & Ruprecht.

 Kanpo estekak 

Kategoria:Egiptoar jainkosak
Kategoria:Gerraren jainkosak
Kategoria:Feniziar jainko-jainkosak
Kategoria:Hebrear Bibliako jainko-jainkosak
Kategoria:Mendebaldeko jainkosa semitikoak
Kategoria:Ehizaren jainkosak
Kategoria:Feniziar mitologia